Document ID: 32013D0727

KOMISSION TÄYTÄNTÖÖNPANOPÄÄTÖS,
annettu 6 päivänä joulukuuta 2013,
lomakkeesta, jolla annetaan tiedot jätehuoltosuunnitelmien ja jätteiden syntymisen ehkäisemistä koskevien ohjelmien hyväksymisestä ja merkittävästä muuttamisesta
(tiedoksiannettu numerolla C(2013) 8641)
(ETA:n kannalta merkityksellinen teksti)
(2013/727/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon jätteistä ja tiettyjen direktiivien kumoamisesta 19 päivänä marraskuuta 2008 annetun Euroopan parlamentin ja neuvoston direktiivin 2008/98/EY (1) ja erityisesti sen 33 artiklan 2 kohdan,
sekä katsoo seuraavaa:
(1)
Direktiivin 2008/98/EY 28 artiklan nojalla jäsenvaltioiden on varmistettava, että niiden toimivaltaiset viranomaiset laativat yhden tai useamman jätehuoltosuunnitelman, joka kattaa asianomaisen jäsenvaltion koko maantieteelliseen alueen.
(2)
Lisäksi viimeistään 12 päivänä joulukuuta 2013 jäsenvaltioiden on laadittava jätteen syntymisen ehkäisemistä koskevia ohjelmia direktiivin 2008/98/EY 29 artiklan mukaisesti.
(3)
Jotta voidaan helpottaa tietojen toimittamista komissiolle mainittujen suunnitelmien ja ohjelmien hyväksymisestä ja niihin tehdyistä merkittävistä muutoksista, olisi hyväksyttävä lomake, jolla tällaiset tiedot voidaan antaa.
(4)
Tässä päätöksessä säädetyt toimenpiteet ovat direktiivin 2008/98/EY 39 artiklalla perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Jäsenvaltioiden on tämän päätöksen liitteissä I ja II esitetyillä lomakkeilla annettava komissiolle tiedot direktiivin 2008/98/EY 28 artiklassa tarkoitettujen jätehuoltosuunnitelmien ja mainitun direktiivin 29 artiklassa tarkoitettujen jätteen syntymisen ehkäisemistä koskevien ohjelmien hyväksymisestä ja niihin tehdyistä merkittävistä muutoksista.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä joulukuuta 2013.

Labels: 12
18
20